fi fi jbo es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Sähkö- ja lämmityskatkokset - Oulun Energia
Vaikka sähkön ja lämmön jakeluvarmuutemme onkin hyvin korkealla tasolla, pitkiä katkoksia saattaa silti joskus tulla. Siksi niihinkin on tärkeää varautua. Tälle sivulle olemme koonneet ohjeet siitä, kuinka voit varautua pitkiin katkoksiin ja kuinka toimit niiden aikana.
Varaa ainakin yksi paristoilla toimiva taskulamppu ja radio, varaparistoja, kynttilöitä ja tulitikkuja. Älä jätä kynttilöitä palamaan yksin.
Viranomaisviestinnän seuraamiseksi paristokäyttöinen radio on tärkeä. Jos internetyhteydet toimivat, voit seurata häiriötiedotusta myös verkkosivustoltamme.
Hanki tietokoneelle ja muille tärkeille sähkölaitteille UPS-laite, kun haluat varmistaa, että sähkökatkos ei sammuta laitetta lyhyiden, muutamien minuuttien katkoksien aikana.
Kylmälaitteiden alla on hyvä olla veden keräämiseksi kaukalot ja pitkässä sähkökatkossa sulamisvesien poistaminen estää vesivahingot.
Kun sähköhella ei toimi, retkikeitin on hyvä varautumisväline pitkiin katkoihin. Huomioi paloturvallisuus käyttäessäsi retkikeitintä.
Jos talossasi on tulisija, pidä polttopuita aina saatavilla.
Pidä matkapuhelinten akut täyteen ladattuina. Hanki autolaturi, aurinkokennolaturi tai vastaava, jolla voit ladata puhelimen akun ilman sähköä.
Jos katkeamaton sähkönjakelu on välttämättömyys tai haluat turvata kodin lämmityksen talvella, harkitse varavoimalaitteen eli aggregaatin hankintaa.
Useimmat sähkökatkot ovat lyhyitä ja nopeasti korjattavissa. Tarkista kuitenkin nämä ohjeet, jos pitkä sähkökatko yllättää.
Seuraa viranomaistiedotusta radiosta ja televisiosta, kun huomaat, että sähkökatko pitkittyy.
Pitkä sähkökatkos vaikuttaa myös lämmitysjärjestelmien ja tietoverkkojen toimintaan.
Tiedotamme tilanteesta omilla verkkosivuillamme ja sosiaalisen median kanavissamme, kun verkkoyhteydet toimivat.
Soita hätänumeroon vain, kun tarvitset akuuttia apua. Sähkön-veden tai lämmönjakelun keskeytyksistä ei voi soittaa hätäkeskukseen.
Tärkeintä on katkaista virta liedestä, silitysraudasta, kahvinkeittimestä ja pesukoneesta. Ne voivat aiheuttaa tulipalon, jos ne jäävät päälle sähköjen palauduttua.
Jätä yksi valaisin päälle, niin huomaat, kun sähköt palaavat.
Älä yritä poistaa myrskyn kaatamia puita, oksia tai muuta roskaa sähkölinjoilta tai mennä lähelle katkenneita tai maahan pudonneita johtoja! Vaarana on tappava sähköisku. Varoetäisyys on aina minimissään 20 m.
Ilmoita sähköyhtiölle, jos näet vaurioituneita, katkenneita, maahan pudonneita tai kaatuneiden puiden alle jääneitä sähkölinjoja
Jos kotona on monta matkapuhelinta, käytä niiden akut loppuun vuoron perään ja vältä turhia puheluita. Matkapuhelinverkko kaatuu hyvin todennäköisesti tuntien kuluttua laajassa sähkökatkossa.
Soita hätäkeskukseen vain kiireellisissä tilanteissa, esimerkiksi kun tarvitset ambulanssia tai poliisia. Turhat puhelut hidastavat ja estävät oikeiden hätäpuheluiden läpimenoa.
Jos sähkölaitteet käyttäytyvät oudosti (esim. särisevät, valojen voimakkuus vaihtelee, saat sähköiskun metallikuorisesta laitteesta), voi kyseessä olla nollavika, joka voi aiheuttaa hengenvaaran. Lue ohje. Katkaise sähköt koskettamatta metalliosia ja ilmoita viasta sähköyhtiöön.
Älä avaa turhaan pakastinta. Pakasteiden sulaminen -18 asteen normaalista pakastinlämpötilasta nolla-asteiseksi vie useita tunteja, joten kylmä ei karkaa pakastimessa pidemmänkään sähkökatkon aikana.
Ota sähkölaitteet käyttöön vähitellen, jotta kuormituspiikki ei katkaise sähköjä uudelleen.
Veden tulo ei välttämättä ala heti. Kun vettä alkaa tulla, sen seassa saattaa olla sakkaa.
Laita sähköpatterit päälle eri huoneissa noin tunnin välein.
Tutki pakastimen sisältö ja tarkista sulaneiden ruokien tila: sulaneet, mutta kylmät ruoat kannattaa syödä pois. Älä syö tuotteita, joiden pakkaus on rikkoutunut.
Kaikki lämmitystavat paitsi takka ja muut tulisijat käyttävät sähköä. Pientaloissa esimerkiksi kattilat, polttimet ja maalämpöjärjestelmät sekä vesi- ja ilmakiertopumput käyvät sähköllä. Myös kaukolämpö toimii sähkön varassa. Sähköä tarvitaan voimalaitoksissa, veden pumppaamisessa kaukolämpöverkostoon ja veden kierrättämisessä talon sisäisessä lämmitysverkostossa.
Kaukolämmössä voi esiintyä ajoittain myös katkoksia ilman, että sähköt olisivat poikki. Katkot lämmönjakelussa voivat johtua voimalaitosten tuotanto-ongelmista, kaukolämpölinjan vaurioista tai esimerkiksi oman talon lämmönjakokeskuksen rikkoutumisesta. Kaukolämpö lämmittää myös käyttöveden, joten häiriön aikana lämmintä käyttövettä ei ole saatavilla.
Kun lämmöt ovat poikki
Vältä tarpeetonta tuuletusta ja ilmanvaihtoa. Sulje ikkunat ja pidä ulko-ovi kiinni. Sulje väliovet käytäviin, tuulikaappeihin ja eteiseen. Näin estät lämmön karkaamisen.
Lämmitä tulisijaa, jos mahdollista.
Vältä sähkökäyttöisten lisälämmittimien käyttöä. Vaikka omat sulakkeet kestäisivätkin lisäkuormituksen, sähkön jakeluverkko ei kestä koko asuinalueen lisälämmittimiä.
Pue päälle lämmintä. Villa on erinomainen lämmöneriste, joten villapaidat ja -sukat lämmittävät hyvin.
Jos kiinteistössä on puulämmityksellä varustettu vesikiertoinen lämmitys, huomioi, että sähkökatkon aikana kiertovesipumppu ei toimi ja kattila voi ylikuumeta. Kiertovesipumppu on siis tärkeää saada toimimaan, tai järjestelmässä on oltava vapaakiertomahdollisuus. Ylipaineventtiilien toimintakunto on syytä tarkistaa säännöllisesti.
Jos kodin lämpötila laskee alle +15 asteen:
Yritä pitää yksi huone asunnosta lämpimänä. Sulje uloimpien ja kulmahuoneiden ovet ja tuki kylmän ilman pääsy niistä matoilla tai pyyhkeillä.
Peitä ikkunat paksuilla verhoilla tai vilteillä. Tuo lattialle lisää mattoja.
Lisää lämmintä vaatetta. Myös viltit ja peitot pitävät lämpimänä.
Vedenjakelu keskeytyy pitkän sähkökatkon aikana joko heti tai lähituntien aikana. Käytä vettä vain välttämättömään.
Laajat sähkökatkot aiheuttavat ongelmia myös vesi- ja viemäriverkostoon, kun pumput eivät toimi. Seuraa viranomaisviestinnän ja vesilaitoksen viestinnän kautta, miten vedenjakelu hoidetaan laajojen häiriöiden aikana.
Jos vedenjakelu keskeytyy, WC toimii vain kerran ja huuhtelu täytyy hoitaa sen jälkeen kannettavalla vedellä. Viemäriverkon toimivuudessa voi kuitenkin olla häiriöitä, kun pumput eivät toimi.
Lue lisää varautumisesta Pahasti poikki ja 72tuntia.fi
Oulussa kaukolämpöä riittää myös energiakriisin keskellä
Oulun Energian tuotantoa on kehitetty pitkäjänteisesti ja kestävästi viimeisimpien vuosikymmenten aikana. Kehitystoimet sekä uusien energiantuotantomuotojen lisääminen osaksi tuotantoa on tehty osana hiilineutraaliustavoitteita mutta myös takaamaan energian toimitusvarmuutta kaikissa olosuhteissa.
Varautuminen sähkön häiriötilanteisiin ja poikkeusoloihin
Tälle sivulle olemme keränneet tietoa sähkön häiriötilanteisiin ja poikkeusoloihin varautumisesta niin Oulun Energian kuin kuluttajien näkökulmasta.
Energiaa säästämällä pidetään sähkölasku maltillisena
Käynnissä oleva energiakriisi haastaa niin sähkönkäyttäjiä kuin sähköyhtiöitäkin – luvassa on epävarma talvi ja huoli sähkön hinnasta sekä sen riittävyydestä. Sähkön tuotantoa ei ole mahdollista lisätä lyhyellä aikavälillä, siksi avainasemassa sähkön riittävyyden ja hinnan osalta on sähkön oikea-aikainen ja järkevä käyttö.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15